เนเฟอร์ทีนุท

เนเฟอร์ทีนุท เป็นพระราชินีแห่งอียิปต์โบราณของราชวงศ์สิบสอง พระองค์น่าจะเป็นพระมเหสีของฟาโรห์เซนุสเรตที่ 3

พระนางเนเฟอร์ทีนุท เป็นพระมเหสีของฟาโรห์เซนุสเรตที่ 3 ซึ่งมาจากสมาชิกคนหนึ่งของชนชั้นสูง (iryt-pat) และพระราชทรัพย์ของพระองค์ที่รู้จักเพียงอย่างเดียวคือโลงพระศพหินของพระองค์และเศษรูปสลักที่มาจากเทวสถานที่พบถัดจากพีระมิดของพระองค์ ซึ่งเป็นส่วนหนึ่งของพีระมิดที่ซับซ้อนของฟาโรห์เซนุสเรตที่ 3 ที่ดาห์ชูร์ ตำแหน่งของสุสานของพระนางที่อยู่ติดกับพีระมิดของกษัตริย์เซนุสเรตที่ 3 ทำให้มีความเป็นไปได้สูงว่าพระนางเป็นพระมเหสีของพระองค์ ดีเตอร์ อาร์โนลด์ ผู้ขุดค้นกลุ่มพีระมิดและหลุมศพของพระราชินีขึ้นใหม่ สังเกตเห็นจารึกบนโลงศพของพระนางมีคุณภาพต่ำ ซึ่งแตกต่างอย่างสิ้นเชิงกับโลงศพของสตรีในราชวงศ์คนอื่น ๆ ที่ถูกฝังอยู่ข้างพีระมิด หลุมศพของพระนางถูกปล้น พบเพียงหัวกระบองสองหัวโดยฌาคส์ เดอ มอร์แกน ผู้ขุดค้นหลุมศพนี้เป็นครั้งแรกในปี ค.ศ. 1894

 อ้างอิง 

หมวดหมู่:ราชินีแห่งอียิปต์โบราณ
หมวดหมู่:ราชวงศ์ที่สิบสองแห่งอียิปต์